Diari Oficial de la Generalitat Valenciana


Sumari del DOGV 5390, del 17-11-2006 (2006/12080)

Notificació a Amparo Cervera Miralles de la sentència dictada en les actuacions del juí ordinari número 986/2004.
-----------------------------------------------------------------------------------------------------------------

### Dades del document

Número de DOGV
:   5390

Data del DOGV
:   17-11-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/12981


Organisme emissor
:   Jutjat de Primera Instància Número 20 de València

Tipus de document
:   Edicte

Notificació a Amparo Cervera Miralles de la sentència dictada en les actuacions del juí ordinari número 986/2004. [2006/Q12022]  
Procediment: assumpte civil 986/2004  
En el juí ordinari 986/2004 que es tramita en este jutjat, promogut per Juan Manuel Hita García de Marina contra Amparo Cervera Miralles, que va formular demanda reconvencional contra el demandant a què es fa referència, i María Ponciano Medina, finada i declarada en rebel·lia, mitjançant la resolució dictada en el dia de hui, s'ha acordat la notificació mitjançant edictes de la sentència dictada en actuacions la decisió de la qual, literalment, diu així:  
Decisió  
1. Que amb la desestimació de la demanda formulada per la procuradora Teresa Calatayud Soler, en nom i representació de Juan Manuel Hita García de Marina, contra Amparo Cervera Miralles, en reclamació de 21.037 euros en virtut del reconeixement de deute realitzat per la demandada a favor de María Ponciano Medina, la qual afirma que el demandant li va cedir el crèdit per aquell import atés el deute que la senyora Ponciano mantenia amb ell, absolc Amparo Cervera Miralles de totes les pretensions de la demanda, amb la imposició de les costes al demandant.  
2. Que amb l'estimació de la demanda deduïda pel procurador Moisés Toca Herrera, en nom i representació d'Amparo Cervera Miralles, contra Juan Manuel Hita García de Marina i María Ponciano Medina, sobre declaració de nul·litat d'escriptura pública de cessió de crèdit a causa de mancança d'objecte o causa, i a més a més pel fet de ser inexacte l'import consignat en l'esmentada escriptura pública com a deute existent, líquid i exigible a càrrec d'Amparo Cervera Miralles i a favor de la senyora Ponciano, declare la nul·litat de ple dret de la escriptura pública, de data 10 de desembre de 2003, de cessió de crèdit atorgada davant la notària de Massamagrell Gracia-Lourdes Gregori Romero entre Juan Manuel Hita García de Marina i María Ponciano Medina per la inexistència de causa o objecte en el seu doble vessant ja que la senyora Ponciano no deu al senyor Hita la quantitat de 21.037 euros, i per tant no hi ha causa o objecte de l'esmentada cessió de crèdit, crèdit de la senyora Ponciano contra Amparo Cervera Miralles que en la data esmentada no era aquella quantitat sinó únicament la de 1.037 euros, i conseqüentment declare que Amparo Cervera Miralles no deu res a Juan Manuel Hita García de Marina i sí a la senyora Ponciano, i en l'actualitat a causa d'haver mort esta, als seus hereus legals, però únicament la quantitat de 1.037 euros, i impose les costes al codemandat en reconvenció el senyor Hita, ja que la codemandada la senyora Ponciano o els seus hereus no es van oposar a les pretensions de la reconvenció.  
Contra esta sentència, s'hi podrà interposar un recurs d'apel·lació, el qual es prepararà dins dels cinc dies següents als de la seua notificació.  
Esta és la meua sentència, que es portarà al llibre de les de la seua classe i un testimoniatge a les actuacions que les han motivades, que pronuncie, mane i firme. Seguixen firmes i rúbriques.  
I perquè valga de notificació en forma als hereus desconeguts de la demanda, María Ponciano Medina, s'ha acordat la publicació del present edicte al tauler d'anuncis d'este jutjat i en el Diari Oficial de la Generalitat, per la qual cosa expedisc i firme el present edicte.  
València, 6 de setembre de 2006.. La secretària judicial: María Dolores Valle Contreras.